Bartolommeo Colleoni
Store norske leksikon,Historie,Verdens historie og samtidshistorie,Europa,Italias historie
Bartolommeo Colleoni var en italiensk condottiere, det vil si lederen av en leiehær. Han opptrådte både i Venezias tjeneste mot Milano og omvendt.
Colleoni testamenterte 100 000 dukater til veldedige stiftelser i Venezia mot at det skulle stilles opp en statue av ham. Statuen, som fremstiller Colleoni til hest, ble laget av billedhuggeren Andrea del Verrocchio, og ble ferdigstilt i 1488. Den står ved kirken San Giovanni e Paolo, selv om Colleoni ønsket at den skulle stå på Markusplassen. Les mer i Store norske leksikon condottieri dukat Andrea del Verrochio Italias historie før samling